gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4065, del 16-08-2001 (2001/8294)

Informació pública de la modificació puntual de les normes subsidiàries municipals de Caudiel per a crear sòl educatiu cultural i restablir-ne les alineacions.
---------------------------------------------------------------------------------------------------------------------------------------------------------------

### Dades del document

Número de DOGV
:   4065

Data del DOGV
:   16-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8294


Organisme emissor
:   Ajuntament de Caudiel

Tipus de document
:   Anunci

Informació pública de la modificació puntual de les normes subsidiàries municipals de Caudiel per a crear sòl educatiu cultural i restablir-ne les alineacions. [2001/X8294]
  
El Ple de l'Ajuntament, en la sessió ordinària del dia 26 de juliol de 2001, ha resolt sotmetre a informació pública per termini de 20 dies hàbils comptat des de l'endemà de la publicació del corresponent anunci en el Diari Oficial de la Generalitat Valenciana, la modificació puntual de les normes subsidiàries de Caudiel per a crear sòl educatiu cultural i restablir-ne les alienacions, aquest document comprèn:
  
A. Objecte del document.
  
B. Descripció de les modificacions:
  
1. Memòria justificant.
  
2. Ordenances vigents.
  
3. Plans d'informació vigents.
  
4. Ordenances modificades (addicional)
  
5. Plans modificats.
  
Durant el període de informació pública qualsevol interessat podrà comparèixer a l'Ajuntament, en horari d'oficines i consultar la documentació i s'hi podrà formular al·legacions dins del període indicat, en el paràgraf anterior.
Diari Oficial de la Generalitat Valenciana


Sumari del DOGV 4035, del 04-07-2001 (2001/6470)

Informació pública de l'estudi de detall de l'illa de cases formada pels carrers de l'Alba, l'Alborgí, Puríssima Concepció i Sant Joan Bosco.
---------------------------------------------------------------------------------------------------------------------------------------------

### Dades del document

Número de DOGV
:   4035

Data del DOGV
:   04-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6470


Organisme emissor
:   Ajuntament de Paterna

Tipus de document
:   Anunci

Informació pública de l'estudi de detall de l'illa de cases formada pels carrers de l'Alba, l'Alborgí, Puríssima Concepció i Sant Joan Bosco. [2001/M6470]
  
Aquesta alcaldia, mitjançant Decret de data 14 de juny de 2001, ha resolt sotmetre a informació pública l'estudi de detall, presentat per la mercantil Promotora Martínez Cantador, SL, de l'illa de cases formada pels carrers de l'Alba, l'Alborgí, Puríssima Concepció i Sant Joan Bosco, de conformitat i als efectes previstos en l'article 45 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Cosa que se sotmet a informació pública, d'acord amb allò que disposa l'article 46 de la Llei 6/1994, abans esmentada; advertint de la possibilitat de formular al·legacions, pel termini de 20 dies hàbils, comptats des de la publicació de l'edicte al Diari Oficial de la Generalitat Valenciana.
  
Igualment, es fa constar que, d'acord amb l'article 57.1.B) de la LRAU, queda suspés l'atorgament de llicències d'edificació, demolició i parcel·lació, en l'àmbit territorial definit anteriorment, pel termini d'un any.
Diari Oficial de la Generalitat Valenciana


Sumari del DOGV 4075, del 30-08-2001 (2001/8189)

Informació pública de la proposta de programa d'actuació integrada de les obres d'urbanització dels terrenys compresos al sector T-1 del Pla General de Bétera.
---------------------------------------------------------------------------------------------------------------------------------------------------------------

### Dades del document

Número de DOGV
:   4075

Data del DOGV
:   30-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8189


Organisme emissor
:   Ajuntament de Bétera

Tipus de document
:   Anunci

Informació pública de la proposta de programa d'actuació integrada de les obres d'urbanització dels terrenys compresos al sector T-1 del Pla General de Bétera. [2001/Q8189]
  
Mitjançant el Decret número 504/2001, de data 20 de juny de 2001, aquesta Alcaldia ha disposat sotmetre a informació pública, de conformitat amb el que s'estableix en l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, la proposta de programa d'actuació integrada (PAI), presentada per l'empresa Urbanizador Bétera, SA, i comprensiva d'alternativa tècnica, pla parcial i avantprojecte d'urbanització, amb memòria i plànols, a fi de desenvolupar i executar les obres d'urbanització dels terrenys compresos al sector T-1 del Pla General de Bétera.
  
Durant 20 dies hàbils, comptadors des de la publicació d'aquest edicte en el Diari Oficial de la Generalitat Valenciana, podran formular-se al·legacions, proposicions juridicoeconòmiques en competència i alternatives tècniques al programa d'actuació integrada (PAI) a què es fa referència, que d'ara endavant i als efectes de tramitació administrativa es denominarà PAI sector T-1 (ús terciari), i que podrà consultar-se a aquests efectes i en el mateix termini a les dependències de l'ajuntament (Departament d'Urbanisme, horari de 09.00 a 14.00 hores).
  
Als efectes oportuns es fa constar, així mateix, que en aquest sector apareixen amb titular cadastral desconegut les parcel·les següents:
  
- Polígon 21, parcel·la 265.
  
- Polígon 21, parcel·la 308.
  
- Polígon 21, parcel·la 30.
Diari Oficial de la Generalitat Valenciana


Sumari del DOGV 4068, del 21-08-2001 (2001/7544)

RESOLUCIÓ d'1 de juny de 2001 de la Universitat Politècnica de València per la qual es nomena la Sra María Amalia Sanz Benlloch, Professora Titular d'Escola Universitària de l'àrea de coneixement Enginyeria de la Construcció, adscrita al Departament d'Enginyeria de la Construcció i de Projectes d'Enginyeria Civil.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4068

Data del DOGV
:   21-08-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/7544


Organisme emissor
:   Universitat Politècnica de València

Tipus de document
:   Resolució

RESOLUCIÓ d'1 de juny de 2001 de la Universitat Politècnica de València per la qual es nomena la Sra María Amalia Sanz Benlloch, Professora Titular d'Escola Universitària de l'àrea de coneixement Enginyeria de la Construcció, adscrita al Departament d'Enginyeria de la Construcció i de Projectes d'Enginyeria Civil. [2001/7544]
  
De conformitat amb la proposta elevada per la Comissió nomenada per a jutjar el concurs convocat per Resolució de 9 de juny de 2000 d'aquesta Universitat, plaça núm. 60/00 (codi 1579), (BOE de 4 de juliol de 2000), i presentada per la interessada la documentació a què fa referència el punt desé de la convocatòria.
  
Aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i la resta de disposicions que la desenvolupen, ha resolt nomenar la Sra. María Amalia Sanz Benlloch, amb número de document nacional d'Identitat 95.468.269, Professora Titular d'Escola Universitària de la Universitat Politècnica de València, de l'àrea de coneixement ?Enginyeria de la Construcció?, adscrita al Departament d'Enginyeria de la Construcció i de Projectes d'Enginyeria Civil.
  
València, 1 de juny de 2001.- El rector: Justo Nieto Nieto.
Diari Oficial de la Generalitat Valenciana


Sumari del DOGV 3983, del 20-04-2001 (2001/3172)

Informació pública de la modificació puntual número 6 del Pla General d'Ordenació Urbana de Xirivella.
------------------------------------------------------------------------------------------------------

### Dades del document

Número de DOGV
:   3983

Data del DOGV
:   20-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3172


Organisme emissor
:   Ajuntament de Xirivella

Tipus de document
:   Anunci

Informació pública de la modificació puntual número 6 del Pla General d'Ordenació Urbana de Xirivella. [2001/Q3172]
  
El Ple de l'Ajuntament en la sessió del dia 18 de gener de 2001, va disposar sotmetre a informació pública, de conformitat amb el que estableix l'article 38.2 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, la proposta de modificació puntual número 6 del Pla General d'Ordenació Urbana de Xirivella. Durant un mes, comptador des de l'endemà de l'última inserció d'aquest edicte en el Diari Oficial de la Generalitat Valenciana i en un diari no oficial, podran formular-s'hi al·legacions a modificació del Pla General d'Ordenació Urbana a què es fa referència, la qual podrà consultar-se a aquests efectes i durant el mateix termini, a les dependències de l'ajuntament (Departament d'Informació).
Diari Oficial de la Generalitat Valenciana


Sumari del DOGV 4069, del 22-08-2001 (2001/8323)

Informació pública de l'estudi de detall de la zona A-2 a Jesús Pobre (Dénia).
------------------------------------------------------------------------------

### Dades del document

Número de DOGV
:   4069

Data del DOGV
:   22-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8323


Organisme emissor
:   Multiconstrucciones del Este, SL

Tipus de document
:   Anunci

Informació pública de l'estudi de detall de la zona A-2 a Jesús Pobre (Dénia). [2001/Q8323]
  
De conformitat amb el que s'estableix en l'article 48 de la Llei 6/1994, Reguladora de l'Activitat Urbanística de la Generalitat Valenciana, es comunica que s'està promovent per part de l'entitat Multiconstrucciones del Este, SL, amb domicili al carrer de Santander, 3, 14.ª, de Madrid, codi d'identificació fiscal Q24267171, un estudi de detall a Jesús Pobre (Dénia), dins del nucli urbà i zona A-2. Aquest estudi de detall està protocol·litzat, mitjançant acta, a la Notaria del senyor Miguel Giner Albalate, de Dénia, amb el número 1.982 de protocol i amb el número de registre general d'entrada a l'Ajuntament de Dénia 014534, de 16 de juliol de 2001, i s'adverteix del termini de 20 dies, des de la data d'aquesta publicació, que tenen les persones interessades per a comparéixer a la notaria esmentada i obtenir una còpia de l'acta o l'exhibició d'aquesta. També es poden consultar a l'Ajuntament de Dénia les actuacions derivades de la documentació dipositada en aquest i de presentar, per a incorporar-les-hi, tant les al·legacions com les alternatives tècniques que els convinguen, així com proposicions juridicoeconòmiques per a executar qualsevol de les alternatives.
Diari Oficial de la Generalitat Valenciana


Sumari del DOGV 4084, del 12-09-2001 (2001/8711)

Notificació a Izguilov, Vitali. Expedient número COST/041196/1094.
------------------------------------------------------------------

### Dades del document

Número de DOGV
:   4084

Data del DOGV
:   12-09-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/8711


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Izguilov, Vitali. Expedient número COST/041196/1094. [2001/A8711]
  
D'acord amb el disposat en els articles 59.4 i 61 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), la nova redacció de la qual va ser aprovada per la Llei 4/1999, de 13 de gener, de modificació de la Llei 30/1992 (BOE núm. 12 de 14 de gener de 1999), es fa pública la notificació de la proposta de resolució dels expedients sancionadors que s'indiquen, instruïts pel Servei de Costes a les persones o entitats denunciades que tot seguit es detallen, ja que intentada la notificació en l'últim domicili conegut, aquesta no s' ha pogut practicar.
  
Els corresponents expedients figuren en el Servei de Costes, davant el qual tenen dret d'al·legar per escrit allò que en la seua defensa estimen convenient, amb l'aportació de las proves que consideren oportunes, dins del termini de 15 dies hàbils comptats des de l'endemà al de la publicació d'aquest anunci en el Diari Oficial de la Generalitat Valenciana.
  
Transcorregut l'esmentat termini sense que s'haja fet ús del dret a formular al·legacions i/o aportar proves, es dictaran les oportunes resolucions.
  
València, 13 de juliol de 2001.- L'Instructor de l'expedient: José L. Martinez Zahonero.
  
Expedient Data denúncia Sanció Art./Llei Identificació (PTA)
  
Denunciat Localitat
  
COST/041196/1094 19.12.1996 2.519.791
  
Art. 175.2.e del Reglament de Costes
  
Llei 22/1988, de 28 de juliol,
  
de Costes, i el seu reglament
Diari Oficial de la Generalitat Valenciana


Sumari del DOGV 4003, del 21-05-2001 (2001/4541)

Rotlle d'apel·lació número 866/2000. Cèdula de notificació.
-----------------------------------------------------------

### Dades del document

Número de DOGV
:   4003

Data del DOGV
:   21-05-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/4541


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 866/2000. Cèdula de notificació. [2001/Q4541]
  
La Secció Vuitena de Suport de l'Audiència Provincial de València ha dictat, en el rotlle d'apel·lació número 866/2000, la sentència que té l'encapçalament i la part dispositiva que es diu tot seguit:
  
«Audiència Provincial de València
  
Secció Vuitena de Suport
  
- President: José Ceres Montes
  
- Magistrats:
  
· Beatriz de la Rubia Comos
  
· David Gericó Sobrevela
  
València, 10 d'abril de 2001
  
La Secció de Suport de la Secció Vuitena de l'Audiència Provincial de València, sent-ne ponent David Gericó Sobrevela, ha vist aquest rotlle d'apel·lació número 866/2000, que prové de les actuacions de judici verbal, promogut davant el Jutjat de Primera Instància número 3 de Requena, amb el número 122/1999, entre les parts; d'una, com a apel·lant, Gan España, SA, representat pel procurador Enrique Alcañiz García; d'una altra, com a apel·lats, el senyor Vicente Zanón Escoto i Mutua de Levante, representats pel procurador Francisco Gómez Brizuela, en virtut del recurs d'apel·lació interposat per Gan España, SA.
  
Decisió
  
Que, amb la desestimació del recurs d'apel·lació interposat pel procurador Enrique Alcañiz García, en nom i representació de Gan España, SA, contra la sentència dictada pel Jutjat de Primera Instància número 3 de Requena en actuacions de judici verbal número 122/1999, la confirmem amb imposició a l'apel·lant de les costes causades en aquesta alçada.
  
Notifiqueu aquesta resolució a les parts que han comparegut, i, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat literal al rotlle, que pronunciem, manem i firmem.
  
No s'hi pot interposat cap recurs, sense perjudici, si escau, del que s'estableix en l'article 477.3 de la Llei d'Enjudiciament Civil».
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor José Luis Edo Juan.
Diari Oficial de la Generalitat Valenciana


Sumari del DOGV 4081, del 07-09-2001 (2001/8779)

RESOLUCIÓ de 9 d'agost de 2001, de la Direcció General d'Innovació Agrària i Ramaderia, per la qual es declara oficialment l'existència d'un focus de pesta porcina clàssica en el territori de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4081

Data del DOGV
:   07-09-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/8779


Data del document
:   09-08-2001

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * pesta animal
    * porcí

RESOLUCIÓ de 9 d'agost de 2001, de la Direcció General d'Innovació Agrària i Ramaderia, per la qual es declara oficialment l'existència d'un focus de pesta porcina clàssica en el territori de la Comunitat Valenciana. [2001/8779]
  
La detecció de brots de pesta porcina clàssica en explotacions de la nostra Comunitat obliga a la seua declaració oficial i determina la procedència de l'adopció de les mesures especials de control legalment previstes amb l'objecte d'evitar la difusió de la malaltia en la cabanya porcina.
  
De conformitat amb el Reial Decret 1.459/1996, de 2 de desembre, pel qual s'estableix la llista de malalties d'animals de declaració obligatòria i es dóna la normativa per a la seua notificació, i amb el Reial Decret 2.159/1993, de 13 de desembre, pel qual s'estableixen mesures relacionades amb la pesta porcina clàssica, a proposta del cap de l'Àrea de Ramaderia, i en l'exercici de les competències que tinc atribuïdes, resolc:
  
Primer
  
Es declara oficialment l'existència d'un focus de pesta porcina clàssica en el territori de la Comunitat Valenciana, al municipi de Tuéjar de la província de València en l'explotació amb número de registre 247/V/088.
  
Segon
  
A l'efecte del Reial Decret 2159/1993, de 13 de desembre, pel qual s'estableixen mesures relacionades amb la pesta porcina clàssica, i de les disposicions concordants aplicables, es crea una zona de protecció d'un radi de 3 quilòmetres, així com una zona de vigilància de 10 quilòmetres, en els dos casos respecte de la situació de l'explotació afectada, i s'hauran d'adoptar en ella les mesures d'investigació epidemiològica, d'immobilització i sanitàries en general que siguen procedents.
  
Tercer
  
La present resolució entrarà en vigor l'endemà de la seua publicació en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 4053, del 30-07-2001 (2001/6654)

Modificació d'estatuts de l'organització empresarial denominada Asociación de la Pequeña y Mediana Empresa del Comercio del Metal.
----------------------------------------------------------------------------------------------------------------------------------

### Dades del document

Número de DOGV
:   4053

Data del DOGV
:   30-07-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/6654


Organisme emissor
:   Conselleria d'Economia, Hisenda i Ocupació

Tipus de document
:   Anunci

Modificació d'estatuts de l'organització empresarial denominada Asociación de la Pequeña y Mediana Empresa del Comercio del Metal. [2001/X6654]
  
En compliment del que disposa la normativa legal vigent sobre dipòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi preveu, es fa públic que ha sigut dipositada en aquesta oficina pública, adscrita a la Direcció General de Treball i Seguretat Laboral, la certificació de l'Acta de Modificació d'Estatuts de l'organització empresarial denominada Asociación de la Pequeña y Mediana Empresa del Comercio del Metal, que fou aprovada per unanimitat per l'Assemblea General Ordinària en data 6 de juliol de 2000, i consisteix a canviar l'àmbit territorial que passa de provincial a ser de la Comunitat Valenciana.
  
Firmen la certificació de l'acta de modificació d'estatuts, el senyor Pedro J. Gutiérrez, en qualitat de president, i el senyor José Vicente Rosa Romero, com a secretari.
Diari Oficial de la Generalitat Valenciana


Sumari del DOGV 4053, del 30-07-2001 (2001/6652)

Modificació d'estatuts de l'organització empresarial denominada Asociación de Fabricantes Pirotécnicos de la Comunidad Valenciana (PIROVAL), abans Agrupación de Industriales Pirotécnicos de la Comunidad Valenciana (PIROVAL).
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4053

Data del DOGV
:   30-07-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/6652


Organisme emissor
:   Conselleria d'Economia, Hisenda i Ocupació

Tipus de document
:   Anunci

Modificació d'estatuts de l'organització empresarial denominada Asociación de Fabricantes Pirotécnicos de la Comunidad Valenciana (PIROVAL), abans Agrupación de Industriales Pirotécnicos de la Comunidad Valenciana (PIROVAL). [2001/X6652]
  
En compliment del que disposa la normativa legal vigent sobre dipòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi preveu, es fa públic que ha sigut dipositada en aquesta oficina pública, adscrita a la Direcció General de Treball i Seguretat Laboral, els nous estatuts de l'organització empresarial denominada Asociación de Fabricantes Pirotécnicos de la Comunidad Valenciana (PIROVAL), abans Agrupación de Industriales Pirotécnicos de la Comunidad Valenciana (PIROVAL), en els quals es recullen totes les modificacions aprovades fins a la data per les distintes reunions de la seua Assemblea General.
  
Firmen les certificacions de modificacions d'estatuts, el senyor José Vicente Nebot Peñarroja, en qualitat de secretari, i el senyor José Brunchú Alonso, com a president.
Diari Oficial de la Generalitat Valenciana


Sumari del DOGV 4071, del 24-08-2001 (2001/8032)

Informació pública de la modificació puntual número 1 del pla parcial del sector 5.
-----------------------------------------------------------------------------------

### Dades del document

Número de DOGV
:   4071

Data del DOGV
:   24-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8032


Organisme emissor
:   Ajuntament de Paterna

Tipus de document
:   Anunci

Informació pública de la modificació puntual número 1 del pla parcial del sector 5. [2001/F8032]
  
Aquesta Alcaldia, mitjançant el Decret número 2.654, del dia 27 de juliol de 2001, ha resolt sotmetre a informació pública la modificació puntual número 1 del pla parcial del sector 5, presentat per Inmobiliaria Guadalmedina, relativa a les dotacions escolars existents en el sector; de conformitat i als efectes previstos en l'article 45 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Cosa que es fa pública, d'acord amb el que disposa l'article 46 de la Llei 6/1994, abans esmentada; amb advertiment de la possibilitat de formular al·legacions pel termini de 20 dies, des de la publicació de l'edicte en el Diari Oficial de la Generalitat Valenciana.